Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya juu ya methali hii ni kwamba yeyote atakaye kaidi ya wavyele wake au wakubwa wao huenda wakafikiwa na makubwa baadaye. Maana ya ndani ya methali hii ni kwamba yeyote anaye puuzia maneno ya wavyele wake au watangulizi basi huenda wakapata hasara mbeleni mwa maisha yao. 
Methali hii inaweza kutumiwa kwa watu wanaopuuzia wanayoambiwa na wavyele au watangulizi wake. Methali hii inaoana ni ile isemayo kwamba asiyefunzwa na mamaye hufunzwa na ulimwengu.
Naam, paliondokea binti mmoja aliyeitwa Chaurembo kama jina lake ilivyo sadifisha, kidosho huyu alikuwa mrembo sana ambapo kila aliyemuona alimmezea mate. Binti huyu alikuwa akiishi na wavyele wake ambao walikuwa wakimpenda sana kwa kuwa walikuwa wamebarikiwa na mwana mmoja tu. Walimdekeza na kumpenda kupita kiasi hivyo basi alikuwa na tabia za kuudhi maana alikuwa haskii la mwadhini wala mteka maji msikitini. Licha ya mapenzi yote aliyopewa na wazazi, alikuwa hawaheshimu katu. 
Siku moja Chaurembo aliaga wazazi wake kuwa aliomba kwenda kesha kwa jirani. Wazazi walimwambia kuwa asiende lakini yeye ni nani, sikio la kufa. Hivyo basi usiku alipobisha hodi aliacha wavyele wake wakiwa wamelala yeye pole pole kama kinyonga akafungua mlango na kubana kwa nje. Aliondoka apo mbio kama risasi kisha akaelekea kesha hiyo aliyokuwa ametahadharishwa kutoenda. Alicheza, akalewa na ilipofika saa kumi na mbili asubuhi ya kufungulia ng'ombe akaenda nyumbani unyounyo. 
Kwa kweli usilolijua ni usiku wa giza. Alipofika kitongoji kwao hakuamini macho yake. Kwanza nyumba yao ilikuwa inazimwa kutokana na nguvu zilizo za umeme. Kufika karibu alianza kulia kwikwikwi nasra atoe machozi ya damu. Alivyouliza mahali wazazi wake walikuwa alienda moja kwa moja hadi hospitali ili awaone wazazi wake waliokuwa wamejeruhiwa vibaya. Kumuona mamake alilia sana na kukosa la kufanya. Kufikia wakati huo babake alikuwa tayari ametangulia mbele za haki. 
Hilo pia lilimzidisha majonzi zaidi na kuingiwa na hasira zaidi asijue la kufanya. Baada ya saa za kuhesabika, mamake alipata ufahamu na kumuita mwanawe na kumwambia kuwa alichofanya hakikuwa kitu kizuri kufunga mlango kwa nje kwa hakika tungekuwa tumeponea lila tungetoka na wapi? Chaurembo alitiririkwa na machozi zaidi na kubakia zii kama maji ya mtungi. Alimwambia mwanawe akae na amani maana yeye hakudhani kunusurika. Chaurembo alilia sana kumfanya ninaye pia machozi yamdondoke. Baada ya muda mfupi ninaye alimwambia kwaheri kisha akanyaza. Chaurembo alilia sana na kulaumu nafsi yake.
Maisha yalimkalia magumu baada ya mazishi kisha akawaza angewasikia wavyele wake yote yasingetokea. Hakuwa na nyumba ya kulala wala mahali pa kula. Alichokipata ndicho kilichoingia kinywani. Methali hii inatufunza kuwa tunafaa kuwa na heshima na adabu kwa wavyele na watu wote kwa jumla. Chaurembo angesikia ya wavyele wale kutoenda kesha kwa kweli pengine wangefungua mlango na kunusuru maisha yao.